Lav et referat af nedenstående tekst:

Tekst:
Statsminister Helle Thorning-Schmidt (S) holder torsdag 1. december sin første offentlige modtagelse i Aalborg, hvor hun vil mødes med almindelige borgere for at lytte, få gode idéer og udveksle synspunkter. Det oplyser hun ved sit ugentlige pressemøde. Torsdagens møde finder sted fra klokken 10 til 12 i Studenterhuset på Gammel Torv i Aalborg. Arrangementet foregår efter "først-til-mølle"-princippet. De interesserede kan ikke få behandlet konkrete sager, men udveksle synspunkter med statsministeren. Også regeringens øvrige ministre vil i perioden frem mod jul møde borgere i hele landet for at tale med almindelige danskere og samle synspunkter. - Jeg har bedt alle ministrene holde noget så gammeldags som modtagelse af borgerne inden jul. Det er ministrene i gang med. Selv holder jeg min første modtagelse i Aalborg på torsdag. Jeg håber, at aalborgensere vil møde op og diskutere politik, siger hun. /ritzau/

Referat:
Almindelige nordjyder kan torsdag møde deres statsminister ved hendes første offentlige modtagelse.